25. ΑΠΟΦΑΣΗ ΥΠΟΥΡΓΟΥ ΣΥΓΚΟΙΝΩΝΙΩΝ Αριθ. 7999 της 2/7 Ιουν. 1980 (ΦΕΚ Β΄ 520) (Διόρθ. Σφαλμ. στο ΦΕΚ Β΄ 655/ 14  Ιουλ. 1980) Περί αυξήσεως ανωτάτου ορίου ποσού Ταχ/κών επιταγών με καταβολή ανάλογου προς το ισχύον τιμολόγιο τέλους. Έχοντας υπόψη: 1.Τις διατάξεις του Ν.Δ. 496/70 «περί οργανώσεως και λειτουργίας των Ταχ/μείων», σε συνδυασμό με εκείνες που Π. Δ. 277/75 «περί νομικής μορφής λειτουργίας της Ταχ. Υπηρεσίας δια το μετά την 30ήν Απρ. 1975 χρονικόν διάστημα». 2.Την απόφαση του Πρωθυπουργού και Υπουργού Συγκοινωνιών με αριθ. 32223/5422/77 «περί μεταβιβάσεως αρμοδιοτήτων του Υπουργού Συγκοινωνιών εις τον Υφυπουργόν του αυτού Υπουργείου». 3.Την 7580/26.5.79 απόφασή μας «περί αναπροσαρμογής Ταχ. τελών». 4.Το έγγραφο του ΕΛΤΑ με αριθ. 44375/ 21.5.1980, με το οποίο ζητείται η έγκριση αποφάσεως του Δ. Σ. αυτού, που έχει ληφθεί κατά την 366/5.5.80 συνεδρίασή του, για την αύξηση του ανωτάτου ορίου ποσού των ταχ/κών επιταγών με καταβολή αναλόγως προς το ισχύον τιμολόγιο τελών, αποφασίζουμε: Εγκρίνουμε την ανωτέρω απόφαση του Δ. Σ. του ΕΛΤΑ, που αφορά την αύξηση ανωτάτου ορίου ποσού των Ταχ/κών επιταγών από 20.000 σε 50.000 δρχ. για τα φυσικά πρόσωπα και σε 200.000 δρχ., για τα Νομικά Πρόσωπα, Δημοσίου και Ιδιωτικού Δικαίου, Οργανισμούς, Δημόσιες Επιχειρήσεις κλπ. και την καταβολή Ταχ. τέλους για τις πέραν των 20.000 δρχ. επιταγές, ποσοστού 3,5‰ επί του αποστελλομένου ποσού σε κλίμακα ανά 10.000 δρχ. ή κλάσμα αυτών. Η απόφαση αυτή θα ισχύσει από την πρώτη του επομένου της δημοσιεύσεώς της στην Εφημερίδα της Κυβερνήσεως μηνός. 